Aldershot
Aldershot je grad od 58,700 stanovnika na jugoistoku Engleske u Grofoviji Hampshire u Distriktu Rushmoor.

Geografske karakteristike 

Aldershot leži udaljen pedesetak km jugozapadno od centra Londona na terenu koji je vriština, pa dugo nije bio interesantan za neko veće naseljavanje.

Kako je danas praktički spojen sa gradovima Farnborough, Camberley i Farnham, on je dio konurbacije u kojoj živi 258,468 stanovnika

Aldershot je poznat kao vojnički grad, jer u njemu leži najveća vojna baza Britanske armije, a svega 14 km južnije nalazi se Kraljevska vojna akademija Sandhurst

Historija

Sve do 19. vijeka bio je malo beznačajno selo. Njegova historija počela je kad je Britanska armija između 1854. i 1855.  podigla vojnu bazu, koja je i danas najveća u Britaniji.

Ona je za Krimskog rata služila kao centar za obuku vojnika. Nakon 1906. zajedno sa susjednim Farnboroughom izrastao je u glavni istraživalački centar Britanske avijacije.

Privreda 

Pored vojske koja je još uvijek najveći generator prihoda, privreda Aldershota se bazira na proizvodnji papira, kablova i sintetičke gume.

Pobratimski gradovi 

  Oberursel, Njemačka
  Meudon, Francuska
  Sulechów, Poljska

Izvori

Vanjske veze 

 Aldershot na portalu Rushmoor Borough Council 

Gradovi u Engleskoj
Hampshire